

***Către*,**

**AUTORITATEA ELECTORALĂ PERMANENTĂ**

***Sediu***: Str. Stavropoleos, Nr. 6, Bucureşti, Sector 3

***E-mail***: registratura@roaep.ro

Subscrisul PARTIDUL SOCIAL DEMOCRAT, cu sediul în \_\_\_\_, reprezentat legal prin \_\_\_, în calitate de \_\_\_,

Sau

Subsemnatul \_\_\_\_, domiciliat în \_\_\_\_\_, posesor al C.I. seria \_, nr\_, domiciliat în \_\_\_\_\_, formulăm prezenta:

În temeiul art. 54 din Legea nr. 334/2006 privind finanţarea activităţii partidelor politice şi a campaniilor electorale, formulăm prezenta:

**SESIZARE**

 **Prin care vă solicităm să dispuneți efectuarea de cercetări și sancționarea** **candidatului la** **alegerile prezidențiale GEORGE SIMION și a Partidului AUR care distribuie materiale de propagandă electorală contrare ordinii publice pe raza \_\_\_\_\_\_ pentru următoarele motive:**

În fapt, **candidatul GEORGE SIMION la funcția de Președintele României utilizează materiale de propagandă electorală care nu sunt permise de lege, sub forma distribuirii unor afișe cu textul „George Simion 2024 – Calea sigură să scăpăm de PeeSeeDee!” în perioada campaniei electorale pentru alegerea Președintelui României din anul 2024 cu scopul de a influența obținerea voturilor din partea cetățenilor**.

**Acest material nelegal de propagandă electorală se regăsește și pe pagina oficială a candidatului George Simion, fotografia de copertă redă același text: „*George Simion – Calea sigură să scăpăm de PeeSeeDee!*”**.

În conformitate cu art. 36 alin. 7 din Legea nr. 334/2006 privind finanţarea activităţii partidelor politice şi a campaniilor electorale: „*Este considerat material de propagandă electorală orice material scris, audio sau video, care îndeplineşte următoarele condiţii: a) se referă în mod direct la un candidat sau partid politic care participă la alegeri sau referendum, clar identificat; b) este utilizat în perioada campaniei electorale, stabilită potrivit legilor privitoare la organizarea alegerilor; c) are obiectiv electoral şi se adresează publicului larg; d) depăşeşte limitele activităţii jurnalistice de informare a publicului*”.

**Vă rugăm să constatați faptul că sunt îndeplinite condițiile ca materialul să fie considerat propagandă electorală: se referă la un candidat clar identificat – George Simion, candidat la alegerile prezidențiale, este utilizat în perioada campaniei electorale, are obiectiv electoral declarat (câștigarea alegerilor prezidențiale de către AUR), depășește în mod clar obiectivul de informare a publicului, iar în ceea ce privește textul postării, acesta este defăimător la adresa PSD**.

 Afișele electorale încalcă prevederile art. 41 alin. 4 și alin. 6 din Legea nr. 370/2004 privind alegerea Președintelui României fiindcă sunt amplasate două afișe lipite, de alt tip, cu referire la același candidat cu scopul de a influența percepția publică asupra unui alt candidat:

„*(4) Este interzisă utilizarea de către un candidat a locurilor speciale pentru afişaj electoral, astfel încât să împiedice folosirea acestora de către un alt candidat.*

*(6) Pe un panou electoral fiecare candidat poate aplica un singur afiş electoral. Un afiş electoral amplasat în locurile prevăzute la alin. (1) nu poate depăşi dimensiunile de 500 mm o latură şi 300 mm cealaltă latură, iar cel prin care se convoacă o reuniune electorală, 400 mm o latură şi 250 mm cealaltă latură*”.

Legiuitorul a stabilit că materialele de propaganda electorală, indiferent de natura sau destinația acestora, trebuie să respecte dispozițiile art. 28 alin. 1 lit. d) din Legea nr. 334/2006 privind finanţarea activităţii partidelor politice şi a campaniilor electorale: „*Cheltuielile aferente campaniilor electorale trebuie să respecte următoarele condiţii:* ***să fie efectuate de competitori electorali numai pentru*** ***promovarea candidaţilor şi a programelor electorale proprii***”.

**În materialele distribuite, s-au efectuat cheltuieli în scopul de a influența voturile electoratului printr-o campanie electorală negativă la adresa unui contracandidat, nu pentru promovarea candidaţilor şi a programelor electorale proprii, în contradicție cu normele legale**.

Conform art. 52 alin. 1 din Legea 334/2006 privind finanţarea activităţii partidelor politice şi a campaniilor electorale, ***utilizarea de către competitorii electorali a oricăror tipuri de materiale de propagandă electorală în campania electorală care nu sunt prevăzute de lege se sancționează cu amendă de la 10.000 lei la 25.000 lei***.

Este interzisă în campania electorală folosirea oricăror mijloace care ar avea ca rezultat influențarea incorectă și nelegală a opțiunii de vot a electoratului ori folosirea unor mijloace de natură a crea un avantaj injust față de alți competitori electorali care se încadrează în rigorile legii și nu folosesc, în perioada campaniei electorale, forme de exprimare prohibite de lege, în scop de publicitate electorală.

**Candidatura din partea Partidului Social Democrat a fost validată, astfel încât au fost îndeplinite toate condițiile prevăzute de lege. Distribuirea afișelor denotă o „campanie electorală negativă” deoarece transmit un mesaj electoral speculativ și defăimător, mesaj care poate influența negativ alegătorii**.

 Este esențial ca alegerile care urmează să aibă loc să se desfășoare în mod corect, sens în care cetățenii trebuie să fie liberi să-și formeze singuri opiniile cu privire la competitorii electorali, fără a fi influențați negativ prin campanii mincinoase și manipulatoare.

Alegerile creează un mecanism de asumare a responsabilității și de tragere la răspundere, motiv pentru care trebuie să existe, de asemenea, responsabilitate în cadrul procesului electoral, prin desfășurarea unei campanii electorale corecte și responsabile.

În acest context, transmiterea unui mesaj electoral legal, corect și responsabil către alegători este esențial pentru ca cetăţenii români să exercite, în mod egal, drepturile electorale, fără privilegii şi fără discriminări.

Desfășurarea unor alegeri libere și corecte nu poate avea loc decât în contextul respectării valorilor democratice în ansamblul lor, precum și a drepturilor fundamentale ale omului, care presupun inclusiv interzicerea mesajelor defăimătoare la adresa competitorilor electorali, mai ales atunci când acestea provin de la un partid care se vrea la putere.

 **Pentru aceste considerente vă solicităm să dispuneți luarea tuturor măsurilor ce se impun și sancționarea candidatului la alegerile prezidențiale George Simion și partidul AUR.**

**În drept**: art. 54 din Legea nr. 334/2006 privind finanţarea activităţii partidelor politice şi a campaniilor electorale, precum și toate dispozițiile legale invocate;

**În probațiune**: Fotografii.